#### E L Ő T E R J E S Z T É S

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2024. szeptember 24-i ülésére

*Javaslat Szombathely város területén közművezeték építés zöldterületen történő elhelyezéséhez szükséges döntés meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A Szombathelyi Távhőszolgáltató Kft. megbízásából a Civil Planning Trade Kft. (1068 Budapest, Dózsa György út 102.) kérelmet nyújtott be a Szombathely, Olad I. és Olad II. hőközpontok közötti (Szombathely, Kodály Zoltán utca 3785/58 hrsz. - Szombathely, Apáczai Csere János sétány 3785/76 hrsz.) távhővezeték rekonstrukció kapcsán. Az előterjesztés 1. számú melléklete szerinti tervdokumentáció alapján a vezeték nyomvonala a meglévő távhővezeték nyomvonalon húzódik, a kivitelezés során fa kivágással nem kell számolni, mivel az érintett fák védelme érdekében az új vezeték a tervdokumentációban zöld színnel jelölt szakaszokon behúzással kerül kivitelezésre.

A tervezett távhő vezeték rekonstrukció nyomvonala érinti a 3785/302 hrsz-ú Kodály Zoltán utca - Kassák Lajos utca által határolt közpark területét, a 3785/74 hrsz-ú Kassák Lajos utcát, a 3785/334 hrsz-ú Kassák Lajos utca - Faludi Ferenc utca által határolt közpark területét. A távhő vezeték rekonstrukció során a hőtágulásból adódó elmozdulások felvétele érdekében a Kodály Zoltán utcai fűtőmű előtti szakaszon egy 2,0 m szárhosszúságú új líra épül, a Kodály Zoltán utca 5. szám alatti ingatlan előtt egy 3,5 m szárhosszúságú új líra épül, továbbá az Apáczai Csere János sétány 2-4. szám alatti ingatlan előtt a Szombathely, 3785/81 hrsz-ú magáningatlant (TESCO) is érintő 8,0 m szárhosszúságú meglévő líra, kizárólag közterületi földrészletet érintő 2,0 m szárhosszúságú lírává kerül átépítésre.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2024. szeptember „ ”**

**/: Horváth Soma :/**

**Határozati Javaslat**

**…../2024. (IX.24.) VISB. sz. határozat**

A Városstratégiai, Idegenforgalmi és Sport Bizottság a „Javaslat Szombathely város területén közművezeték építés zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

A Bizottság támogatja, hogy a Szombathelyi Távhőszolgáltató Kft. beruházásában a Szombathely, Olad I. és Olad II. hőközpontok közötti (Szombathely, Kodály Zoltán utca 3785/58 hrsz. – Szombathely, Apáczai Csere János sétány 3785/76 hrsz.) távhővezeték rekonstrukció megvalósításra kerüljön az engedélyezéshez benyújtott tervdokumentációban szereplő favédelmi intézkedések betartása mellett.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal